
 REPUBLIKA HRVATSKA
PRIMORSKO-GORANSKA ŽUPANIJA
     OPĆINA VINODOLSKA OPĆINA
 Jedinstveni upravni odjel

KLASA: 013-01/26-01/11
URBROJ: 2170-34-01-26-1

Bribir, 5. studenoga 2026. 


Jedinstveni upravni odjel Općine Vinodolske općine, na temelju odredbe članka 11. stavka 2. Zakona o pravu na pristup informacijama („Narodne novine" broj 25/13, 85/15, 69/22), objavljuje


	PREDMET: Godišnji provedbeni plan unapređenja zaštite od požara na području Općine Vinodolske općine za 2027. godinu

· Nacrt prijedloga za savjetovanje s javnošću


Pravni temelj
	 Pravni temelj za donošenje Godišnjeg provedbenog plana unapređenja zaštite od požara na području Općine Vinodolske općine za 2027. godinu sadržan je u odredbama članka 13. stavka 4. Zakona o zaštititi od požara (“Narodne novine“ broj 92/10, 114/22) i članka 48. Statuta Općine Vinodolske općine („Službene novine Primorsko-goranske županije“ broj 40/09, 15/13, 30/13 - pročišćeni tekst, 7/18, 2/19, 13/20, 41/20 - pročišćeni tekst, 8/21).

	Obrazloženje
         Godišnjim provedbenim planom unapređenja zaštite od požara na području Općine Vinodolske općine za 2027. godinu utvrđuju se mjere usmjerene unaprjeđenju stanja zaštite od požara koje se odnose na normativne aktivnosti, operativne snage te druge operativno-tehničke i administrativne mjere.
	Cilj donošenja predmetnog dokumenta je postizanje što učinkovitije i efikasnije razine zaštite od požara na području Općine Vinodolske općine u 2027. godini. Svaka mjera definirana je kratkim opisom koje se želi ostvariti, prikazom izvršitelja i sudionika u provedbi. 
	 Potrebna financijska sredstva
	 Financijska sredstava potrebna za donošenje Godišnjeg provedbenog plana unapređenja zaštite od požara na području Općine Vinodolske općine za 2027. godinu osigurana su Proračunu Općine Vinodolske općine za 2027. godinu.

Temeljem članka 11. Zakona o pravu na pristup informacijama („Narodne novine“ broj 25/13, 85/15, 69/22) jedinice lokalne samouprave dužne su provoditi savjetovanje s javnošću pri donošenju općih akata odnosno drugih strateških ili planskih dokumenata kad se njima utječe na interes građana i pravnih osoba.

Na taj se način želi upoznati javnost s predloženim Nacrtom prijedloga Godišnjeg provedbenog plana unapređenja zaštite od požara na području Općine Vinodolske općine za 2027. godinu i pribaviti primjedbe, prijedloge i/ili mišljenja zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja istog i u konačnosti ugrađeno u odredbe Godišnjeg provedbenog plana unapređenja zaštite od požara na području Općine Vinodolske općine za 2027. godinu.
 Savjetovanje sa zainteresiranom javnošću provest će se u trajanju od 5. studenoga do 5. prosinca 2026. godine. 
Pozivamo Vas da svoje primjedbe, prijedloge i/ili mišljenja na Nacrt prijedloga Godišnjeg provedbenog plana unapređenja zaštite od požara na području Općine Vinodolske općine za 2027. godinu dostavite na adresu elektroničke pošte ana.tomasek@vinodol.hr. 

Primjedbe, prijedlozi i/ili mišljenja za vrijeme trajanja javne rasprave i savjetovanja mogu se uputiti putem obrasca. 
Po završetku savjetovanja biti će objavljeno Izvješće o provedenom savjetovanju. 
O usvajanju Prijedloga Godišnjeg provedbenog plana unapređenja zaštite od požara na području Općine Vinodolske općine za 2027. godinu raspravljati će Općinsko vijeće Općine Vinodolske općine kao nadležno predstavničko tijelo. 


						                    PROČELNIK
                Miljenko Šimić, v.r.	









		
U privitku:

- Nacrt prijedloga Godišnjeg provedbenog plana unapređenja zaštite od požara na području Općine Vinodolske općine za 2027. godinu 
- Obrazac sudjelovanja u javnom savjetovanju

